Kjøfjorden

Kjøfjorden (nordsamisk: Njávdámvuonna – «Neidenfjorden») er et sund sør for Varangerfjorden i Sør-Varanger kommune i Finnmark. Sundet går mellom vestsida av Skogerøya i øst og fastlandet i vest. Det har sitt nordlige innløp mellom Čoahkenjárga i vest og Kjøøya i øst, det sørlige innløpet er mellom Skogerøyneset i øst og Storbukt i vest.

Langs sundet ligger flere fraflytta steder som Valen, Straumsnes, Nord-Leirvåg og Revøysund. Det eneste stedet som ikke er fraflytta er den veilause bygda Storbukt. Sør for Kjøfjorden ligger en fjord som kalles Munkefjorden og Neidenfjorden i henholdsvis indre og ytre del. Øst for Kjøfjorden, på motsatt side av Skogerøya, ligger Korsfjorden og Bøkfjorden.

Referanser 

Sund i Finnmark
Fjorder i Sør-Varanger